Ginkluotės ir technikos remonto depas
Lietuvos kariuomenės Karinių oro pajėgų Ginkluotės ir technikos remonto depas – Lietuvos kariuomenės dalinys, esantis Karinių oro pajėgų sudėtyje. Dislokuotas Šiauliuose. Ginkluotės ir technikos remonto depo paskirtis vykdyti Karinių oro pajėgų ginkluotės ir technikos (orlaivių, orlaivių variklių, visos orlaivių sistemos, gelbėjimo ir gelbėjimosi priemonių, oro erdvės gynybos zenitinės bei raketinės technikos, oro erdvės stebėjimo ir apžvalgos radarų, antžeminės orlaivių aptarnavimo bei aprūpinimo sistemos) remonto ir periodinių darbų atlikimą nuolatinėje jų dislokacijos vietoje ir lauko sąlygomis.